এর আগে নবজাতকের জন্য সবার কাছে দোয়া প্রার্থনা করে বাংলাদেশের সবচেয়ে বড় ক্রিকেট-তারকা ফেসবুকে লেখেন, ‘সুন্দর এই রোববারে, ৮ নভেম্বর ২০১৫-এ আমি ও শিশির পরম করুণাময়ের অশেষ রহমতে স্বর্গের একটি টুকরো পেয়েছি। শিশির ও আমাদের আদরের রাজকন্যা সুস্থ আছে। সবাইকে তাদের দোয়া, শুভেচ্ছা ও অভিনন্দনের জন্য ধন্যবাদ। আমাদের জন্য দোয়া করবেন, বিশেষ করে আমাদের মেয়ের জন্য, যাতে সে গড়ে উঠতে পারে তার পূর্ণ প্রতিভায়, মমতায় ও সবার ভালোবাসায়। আমিন।’